කෙසේ වෙතත් ආනන්ද අය්යාගේ යාළු මිතුරු කම් නිසාම ඩ්‍රෙස්සෙන්ස් සාප්පුව පැත්තට ගිය විට බොහෝ තොරතුරු සොයැ ගන්නට ද එකල අපට හැකි විය.එපමනක් නොව ඕනෑම කෙනෙකු වෙනුවෙන් උපකාර කළ යුතු තැන එය මග අරින්නට ඔහු තැත් නොකළේය.ඒ සඳහා තමා ගන්නා අවදානම ඔහු නොසැළකුවේය.පසුගිය කාලයේ ආනන්ද අය්යා රෝගාතුර වූයේය.එහි දි කිහිප වරකට වඩා ඔහු දැක ගන්නට යන්නට මට නොහැකි විය.එබැවින් මේ ගුණ යහපත් මිනිසා වෙනුවෙන් අප අතින් පවා යුතුකම් ඉෂ්ට නොවීය යන වරදකාරි හැඟිම මා තුළ ද ඇත්තේය.හෘද සාක්ෂියෙන් ගැලවීමට අප දෙන පිළිතුර නම් අපේ කාර්ය බහුලත්වයයි.එහෙත් පශ්චත්තාප වීම වළක්වා ගත නොහැක්කේය.එයින් පසුව වුව ද තවත් හිතවතෙකුට වුව ඒ වරද අප අතින් සිදු වනු ඇත.එදාට ද අපේ පිළිතුර එයම වන්නේය.එහෙත් එය සෙස්සන්ට මෙන් නොව ආනන්ද අය්යා වෙනුවෙන් වළංගු කළ නොහැක්කේ ඔහු එපමණ දයාබර මිනිසෙකු වූ බැවිනි.ආනන්ද බස්නායක නම් සිනමා ලෝකයේ බොහෝ දෙනාගේ ආදරය දිනූ සොඳුරු මිනිසාට නිවන් සැප ලැබේවායැයි පතන්නට එය කිසිසේත් බාධාවක් නොවේ.අරුණ